CELEX: 52021PC0013
Language: hr
Date: 2021-01-22
Title: Izmijenjeni prijedlog ODLUKE VIJEĆA o sklapanju, u ime Unije, Protokola o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane

EUROPSKA KOMISIJA
            Bruxelles, 22.1.2021.
            COM(2021) 13 final
            2010/0112(NLE)
            Izmijenjeni prijedlog
            ODLUKE VIJEĆA 
            o sklapanju, u ime Unije, Protokola o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane
            
               
         
         
            
               OBRAZLOŽENJE
            
            
               KONTEKST PRIJEDLOGA
            
            
               •Razlozi i ciljevi prijedloga
            
            
               Komisija je 3. svibnja 2010. donijela i naknadno podnijela Vijeću prijedlog odluke o sklapanju Protokola o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane (COM(2010) 208 final). 
            
            
               Zbog presude Suda Europske unije od 28. travnja 2015. u predmetu C-28/12, ovim se prijedlogom izmjenjuje početni prijedlog Komisije. Kako bi se Vijeću olakšalo razmatranje, relevantni se tekst u cijelosti podnosi u obliku izmijenjenog prijedloga.
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               Nije primjenjivo. 
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
            
            
               Nije primjenjivo.
            
            
               4.UTJECAJ NA PRORAČUN
            
            
               Nije primjenjivo. 
            
            
               5.DRUGI ELEMENTI
            
            
               Nije primjenjivo. 
            
            
               2010/0112 (NLE)
            
            
               Izmijenjeni prijedlog
            
            
               ODLUKE VIJEĆA
            
            
               o sklapanju, u ime Unije, Protokola o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),
            
         
         
            
               uzimajući u obzir prijedlog Europske komisije,
            
            
               uzimajući u obzir suglasnost Europskog parlamenta,
            
            
               budući da:
            
            
               (1)U skladu s Odlukom 2010/465/EU
                  1
                Protokol o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane („Protokol”) potpisan je 24. lipnja 2010., podložno njegovu kasnijem sklapanju. 
            
            
               (2)Sve države članice osim Republike Hrvatske ratificirale su Protokol. Republika Hrvatska trebala bi pristupiti Sporazumu u skladu s člankom 6. stavkom 2. Akta o pristupanju priloženom Ugovoru o pristupanju od 5. prosinca 2011
                  2
               . 
            
            
               (3)Protokol bi trebalo odobriti u ime Unije.
            
            
               (4)Članci 2., 3. i 4. Odluke 2010/465/EU sadržavaju odredbe o donošenju odluka i zastupanju u vezi s raznim pitanjima navedenima u Sporazumu kako je izmijenjen Protokolom. S obzirom na presudu Suda Europske unije od 28. travnja 2015. u predmetu C-28/12, primjenu tih odredaba trebalo bi obustaviti. Uzimajući u obzir Ugovore, nove odredbe o tim pitanjima kao ni odredbe o obvezama informiranja za države članice, poput onih utvrđenih u članku 5. Odluke 2010/465/EU, nisu potrebne. Stoga bi članke 2., 3., 4. i 5. Odluke 2010/465/EU trebalo prestati primjenjivati od datuma stupanja na snagu ove Odluke,
            
            
               DONIJELO JE OVU ODLUKU: 
            
            
               Članak 1.
            
            
               Protokol o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane (dalje u tekstu „Protokol”) odobrava se u ime Unije.
            
            
               Tekst Protokola priložen je Odluci Vijeća 2010/465/EU.
            
            
               Članak 2. 
            
            
               Predsjednik Vijeća imenuje osobu ovlaštenu u ime Unije provesti razmjenu diplomatskih nota kako je predviđeno u članku 10. Protokola, kako bi se izrazila suglasnost Unije da bude obvezana Protokolom.
            
            
               Članak 3.
            
            
               Članci 2., 3., 4. i 5. Odluke 2010/465/EU prestaju se primjenjivati od datuma stupanja na snagu ove Odluke. 
            
            
               Članak 4.
            
            
               Ova Odluka stupa na snagu na dan donošenja. 
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Odluka 2010/465/EU Vijeća i predstavnika vlada država članica Europske unije koji su se sastali unutar Vijeća od 24. lipnja 2010. o potpisivanju i privremenoj primjeni Protokola o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane (SL L 223, 25.8.2010., str. 1.
               
               
                  
                     (2)
                  
                  
                        SL L 112, 24.4.2012., str. 21.